b'\n_START_ARTICLE_\nTommelise (film fra 1994)\n_START_SECTION_\nPlot\n_START_PARAGRAPH_\nEn ensom og barnl\xc3\xb8s kvinde har et br\xc3\xa6ndende \xc3\xb8nske: hun vil s\xc3\xa5 gerne have et lille barn. For at f\xc3\xa5 sit \xc3\xb8nske opfyldt ops\xc3\xb8ger hun en heks, der giver hende et korn. Hun skal plante kornet og vil f\xc3\xa5 sin dr\xc3\xb8m opfyldt. Til sin overraskelse spirer en lille pige op, og hun f\xc3\xa5r navnet "Tommelise", da hun ikke er st\xc3\xb8rre end kvindens tommelfinger. Tommelise f\xc3\xa5r det godt hos kvinden og dyrene p\xc3\xa5 g\xc3\xa5rden. Men hun er dog ked af, at der ikke findes andre p\xc3\xa5 hendes egen st\xc3\xb8rrelse og f\xc3\xb8ler sig anderledes. Hun \xc3\xb8nsker sig at v\xc3\xa6re stor ligesom et almindeligt menneske. En aften fort\xc3\xa6ller hendes mor et eventyr om feer, der er p\xc3\xa5 Tommelises st\xc3\xb8rrelse. Samme nat ved senge tid synger Tommelise en sang om sin dr\xc3\xb8m om at m\xc3\xb8de feer, der er som hende. Imens kommer en ung mand forbi og h\xc3\xb8rer hende synge. Han viser sig at v\xc3\xa6re feernes prins, Cornelius, og tager Tommelise med ud p\xc3\xa5 en flyvetur. De forelsker sig i hinanden og aftaler at m\xc3\xb8des n\xc3\xa6ste dag. Men uheldigvis kidnapper en fr\xc3\xb8 Tommelise om natten._NEWLINE_N\xc3\xa6ste dag v\xc3\xa5gner hun uvidende om, hvor hun er havnet. Fru. Fr\xc3\xb8 er en ber\xc3\xb8mt sangerinde og har tre s\xc3\xb8nner. Tommelise vil helst hjem, men moderen arrangerer, at hun skal giftes med \xc3\xa9n af sine s\xc3\xb8nner. Tommelise er trist men m\xc3\xb8der en svale, der gerne vil hj\xc3\xa6lpe hende hjem. Imens pr\xc3\xb8ver prins Cornelius at finde Tommelise uden held, og snart bliver det vinter og umuligt at finde hende. Tommelise bliver imod sin vilje ved med at m\xc3\xb8de dyr, der ikke respekterer hende, som hun er. Den n\xc3\xa6ste er en bille, der vil g\xc3\xb8re hende til en ber\xc3\xb8mt sangstjerne. Men de andre biller kan ikke fordrage hende pga. hendes menneskelige udseende og sender hende v\xc3\xa6k. I mellemtiden ser vi, at Tommelises mor ogs\xc3\xa5 er knust over at have mistet sin lille pige. Igen forladt og trist s\xc3\xb8ger den stakkels Tommelise ly for vinteren. Hun havner tilf\xc3\xa6ldigt hos en markmus, der gerne vil give hende husly for den kolde vinter. Men hendes nabo er en blind og gammel muldvarpe, som Tommelise modvilligt skal gifte sig med. Tommelise n\xc3\xa6gter, for hun elsker Cornelius. Men markmusen insisterer og et pligt\xc3\xa6gteskab s\xc3\xa6ttes i stand, da muldvarpen er rig og kan fors\xc3\xb8rge Tommelise. Men ved brylluppet siger Tommelise nej i sidste \xc3\xb8jeblik ved alteret, da hun stadig elsker Cornelius._NEWLINE_Herefter begynder en kamp mellem hende og filmens fjender, men Tommelise vinder i sidste ende. Dog er alting frosset til is i l\xc3\xb8bet af vinteren, og alt h\xc3\xa5b ser ud til at v\xc3\xa6re borte. Men da hun tvivler til det sidste, dukker Cornelius op til hendens stor overraskelse. Han frier til hende, og hun siger ja og f\xc3\xa5r samtidig vinger ligesom alferne. Filmen ender med et lykkeligt bryllup mellem Tommelise og Cornelius med bl.a. Tommelises mor og Cornelius\xc2\xb4 for\xc3\xa6ldre som g\xc3\xa6ster. De to elskende flyver v\xc3\xa6k p\xc3\xa5 Cornelius\xc2\xb4 brumlebi lever lykkeligt til deres dages ende.'